ఐర్లాండ్
ఐర్లాండ్ ఉత్తర అట్లాంటిక్ లోని ఒక ద్వీపం.ద్వీపాన్ని తూర్పు దిశలో " నార్త్ కెనాల్ ", ఐరిష్ సముద్రం, సెయింట్ జార్జి కెనాల్ గ్రేట్ బ్రిటన్ నుండి వేరుచేస్తూ ఉంది.
ఐరోపా ఖండంలో మూడవ అతి పెద్ద ద్వీపము, బ్రిటష్ ద్వీపాలలో రెండవది. మొదటి స్థానంలో గ్రేట్ బ్రిటన్ ఉంది. ప్రపంచములో ఇరవయ్యవ అతి పెద్ద ద్వీపము. ఐరోపా ఖండమునకు వాయువ్య దిశలో కొన్ని వందల ద్వీప, ద్వీప నమూహాల మధ్య ఉంది. తూర్పున ఉన్న గ్రేట్ బ్రిటన్ ను ఐరిష్ సముద్రము వేరు చేస్తున్నది. ఈ ద్వీపములో ఆరింట అయిదు వంతులు రిపబ్లిక్ ఆఫ్ ఐర్లాండ్, ఒక వంతు (ఈశాన్యంలో ) యునైటెడ్ కింగ్ డమ్లో భాగముగా ఉన్న ఉత్తర ఐర్లాండ్ ఉన్నాయి. రిపబ్లిక్ ఆఫ్ ఐర్లాండ్కు రాజధాని డబ్లిన్, ఉత్తర ఐర్లాండ్కు రాజధాని బెల్ ఫాస్ట్.
గ్రీన్‌లాండ్
1979 లో డెన్మార్క్ గ్రీన్‌లాండ్‌కు " హోం రూల్ " మంజూరు చేసింది. 2008 లో గ్రీన్ ల్యాండ్స్ స్వయంప్రతిపత్తి చట్టంపై అనుకూలంగా ఓటు వేసింది. ఇది డానిష్ ప్రభుత్వానికి స్థానిక గ్రీన్‌లాండ్ ప్రభుత్వానికి మరింత శక్తినిచ్చింది. నూతన నిర్మాణం కింద 2009 జూన్ 21 నుంచి 
గ్రీన్లాండ్ క్రమంగా విధానాలు, న్యాయ వ్యవస్థ, కంపెనీ చట్టం, అకౌంటింగ్ మరియు ఆడిటింగ్లకు బాధ్యత వహిస్తుంది. ఖనిజ వనరుల కార్యకలాపాలు, విమానయాన, చట్టపరమైన సామర్థ్యం, ​​కుటుంబ చట్టం మరియు వారసత్వ చట్టం, విదేశీయులు మరియు సరిహద్దు నియంత్రణలు, పని వాతావరణం మరియు ఆర్థిక నియంత్రణ మరియు పర్యవేక్షణ మీద నియంత్రణ సాధించింది. విదేశీ వ్యవహారాల నియంత్రణ మరియు రక్షణ బాధ్యత డానిష్ ప్రభుత్వం వహిస్తుంది. ఇది ద్రవ్య విధానాన్ని నియంత్రిస్తుంది. ఇది డానిష్ క్రౌన్ (డి.కె.కె.)కు 3.4 బిలియన్ల ప్రారంభ వార్షిక రాయితీని అందిస్తుంది. ఇది కాలక్రమంలో క్రమంగా తగ్గుతుంది. గ్రీన్లాండ్ సహజ వనరుల వెలికితీసిన ఆదాయం పెరగడంతో దాని ఆర్థిక వ్యవస్థను వృద్ధి చేయాలని ఆశించింది. రాజధాని న్యూక్‌లో 2016 ఆర్కిటిక్ వింటర్ గేమ్స్ నిర్వహించారు. 70% పునరుత్పాదక ఇంధన శక్తితో గ్రీన్ ల్యాండ్ ప్రపంచంలోనే అత్యధిక షేర్లలో ఒకటిగా ఉంది. విద్యుత్తు అధికంగా ఎక్కువగా జలవిద్యుత నుండి వస్తుంది.